**Եղբայրների և քույրերի օր** (անգլ.՝ Siblings Day), ամենամյա տոն, որը նշվում է ապրիլի 10-ին Միացյալ Նահանգների որոշ մասերում։ Նվիրված է եղբայրների և քույրերի հարաբերություններին։ Ի տարբերություն Մայրերի և Հայրերի օրերի՝ այն չի ճանաչվել դաշնային մակարդակով, թեև «Եղբայրների և քույրերի օր» հիմնադրամը աշխատում է փոխել այն։ Օրը ճանաչվել է ԱՄՆ-ի երեք նախագահների կողմից (Քլինթոնը՝ 2000 թվականին, Բուշը՝ 2008 թվականին և Օբաման՝ 2016 թվականին)։ 1998 թվականից 49 նահանգների նահանգապետերը պաշտոնապես հրապարակել են իրենց նահանգում եղբայրների և քույրերի օրվա ճանաչման մասին հայտարարություններ։

Ամերիկայից սկիզբ առնելով՝ օրը դարձել է միջազգային՝ տարածվելով Միացյալ Թագավորությունում, Ավստրալիայում, Հնդկաստանում, Ճապոնիայում, Նոր Զելանդիայում, Ֆիլիպիններում, Նիգերիայում, Շվեդիայում, Կանադայում և այլուր։

Ռակշա Բանդհանի հինդուիստական տոնը նույնպես նշում է եղբայրների և քույրերի կապը, սակայն այն կապված չէ ամերիկյան տոնի հետ։

Պատմություն
-----------

ԱՄՆ-ի տոնը ի սկզբանե ծրագրվել էր Կլաուդիա Էվարտի կողմից՝ հարգանքի տուրք մատուցելու իր եղբոր և քրոջ հիշատակին, ովքեր սիրում էին միմյանց և երկուսն էլ մահացել են վաղ տարիքում։ «Եղբայրների եւ քույրերի օր» հիմնադրամը հիմնադրվել է 1997 թվականին և ոչ առևտրային կարգավիճակ է ստացել 1999 թվականին ։ Քարոլին Մալոնեյը՝ ԱՄՆ Ներկայացուցիչների պալատի ներկայացուցիչը Նյու Յորքի կոնգրեսի 14-րդ շրջանում, պաշտոնապես ողջունել է այս տոնը և այն առաջին անգամ ներառել է Միացյալ Նահանգների 1997 թվականի ապրիլի 10-ի Կոնգրեսի պաշտոնական արձանագրությունում, հետագայում նաև 2001, 2005 և 2008 թվականների կոնգրեսներում։

Տոն
---

Միացյալ Նահանգներում մարդկանց մոտ 80 %-ը ունի եղբայրներ ու քույրեր։ Տոնը նախատեսված է եղբայրների և քույրերի հարաբերությունները տոնելու համար։ Տոնակատարության ժամանակ քույրերն ու եղբայրներն իրար անակնկալ նվերներ են անում, բացիկներ են նվիրում և ընթրիքի հրավիրում։ Օրվա ընթացքում, բացի նյութական նվերներից, լինում են նաև ոչ նյութական նվերներ՝ գրկախառնությունները, իրար հետ հաճելի ժամանակ անցկացնելը և միմյանց ներկայությունը հարգելը։

Տես նաև
-------

* Երեխաների համաշխարհային օր
* Ընտանիքի միջազգային օր

Ծանոթագրություններ
------------------

1. ↑  «National Sibling Day – Highlight: ARISE Sibshops for Children». Oswego County Today. 2013 թ․ մարտի 22. Վերցված է 2013 թ․ մարտի 22-ին.
2. ↑  «Siblings Day Foundation». Վերցված է 2013 թ․ մարտի 2-ին.
3. ↑  «Gubernatorial (State) Proclamations». Արխիվացված է օրիգինալից 2019 թ․ հունվարի 7-ին. Վերցված է 2013 թ․ սեպտեմբերի 26-ին.
4. ↑  Jennifer Newton (2017 թ․ ապրիլի 10). «BROTHERLY LOVE Happy Siblings Day 2017! What happens on the day and how can you celebrate your brothers and sisters?». *The Sun (United Kingdom)*.
5. ↑  Dixit, Marni (2015 թ․ ապրիլի 11). «Sister act! Rhiannon Fish joins National Siblings Day celebration by posting throwback snaps of her and sister Miranda in adorable animal-print outfits». *Daily Mail Australia*. Վերցված է 2015 թ․ ապրիլի 12-ին.
6. 1 2  Kapur, Arjun-Anshula (2015 թ․ ապրիլի 12). «Bollywood celebrates siblings day». *The Times of India*. Վերցված է 2015 թ․ ապրիլի 12-ին.
7. 1 2  Spiegel, Debbi (2013 թ․ մարտի 22). «Celebrate National Siblings Day!». Վերցված է 2013 թ․ մարտի 22-ին.
8. ↑  «Siblings Day Foundation». Արխիվացված է օրիգինալից 2013 թ․ ապրիլի 15-ին. Վերցված է 2013 թ․ ապրիլի 10-ին.
9. ↑  «About 80 percent of Americans have at least one sibling...». Chicago Tribune.
10. 1 2  *Twelve Principles of the Gilded Nest: Designing for the Soul of the Home*, p 97, 2002
11. ↑  *The Oamaru Telegram* Issue 192:
12. ↑  *Chases Calendar of Events*, 2012 Edition, McGraw Hill Professional

Արտաքին հղումներ
----------------

* Siblings Day Foundation
* Fox News Video on Siblings Day
* Brothers and Sisters Day